Batman (pokrajina)
Pokrajina Batman (turski: Batman ili) je pokrajina koja se nalazi u jugoistočnom dijelu Turske. Prostire se na površini od 4.649 km2 a prema podacima iz 2010. godine u ovoj provinciji je živjelo 510.200 stanovnika. Jedna je od gušće naseljenih Pokrajina s 110 stanovnika/km2. Pokrajina je važna zbog svojih rezervi i proizvodnji nafte koja je započela tokom 1940-tih. Naftna nalazišta su povezana 494 km dugim naftovodom do turske luke İskenderun. Pamuk je glavni poljoprivredni proizvod. Osim toga značajna je i po svojim arheloškim nalazištima. Željezničkim prugama Pokrajina je povezana sa susjednim pokrajinama Diyarbakir i Elazığ kao i sa glavnim turskim gradom Ankarom. Glavni grad pokrajine je Batman. Većinsko stanovništvo čine Kurdi.